Ɔpanyin a ɔda dwumayɛfo a wodzi hɔn dwuma wɔ hɛn Mansin ahorow no mu ( head of local local government Service) ano no dze abɔto gua dɛ, edwumayɛfo binom botum ahwer hɔn edwuma wɔ mber kakra a ɔda hɛn enyim yi. Ne nsɛm mu no, ɔkyerɛ dɛ edwumayɛfo a wɔwɔ dɛm edwumakuw yi mu no abor do na iyi ama wonntum nndzi hɔn dwuma yie dɛ mbrɛ ɔsɛ wɔ Mansin ahorow no mu.
Ɔkyerɛ dɛ iyi yɛ ɔhaw kɛse ma no mpɛn pii osiandɛ bɔhwɛ no na wɔdze ɔfisɛs bɛyɛ du na no mboree akɔ faakor dɛ wɔnkɛyɛ edwuma wɔ Mansin kor pɛr mu. Obowie ase no na nyimpa no adɔɔso kyɛn edwuma a ɔwɔ hɔ dɛ wɔyɛ no.
Nhyiamu bi kɔr do dze maa edwumayɛfo yi a nna dzin a ɔda nhiamu yi do nye “the third National conference of Ghana National Association of local Government Service Adminstrators (GALGA), na hɔ na nyia ogyina mu maa Okunyin Nana Ato Arthur dze too gua wɔ Tamale.
GALGA fo hɔn kyerɛkyerɛwfo a oetwamu kɔr, Owura Andrews Asare Bediako dze ne nsɛm too gua faa dɛm nkaabɔ yi ho dɛ, kuw no bɛyɛ dza wobotum ayɛ biara dɛ wɔnnkɛgye dɛm asɛm yi ato mu dɛ wobeyi edwumayɛ binom edzi efi edwuma no mu. Dza ɔkae nye dɛ, mpanyimfo nnkotum dze mfomdo ama edwumayɛfo no mu biara osaindɛ nnyɛ hɔn mu biara na ɔfa nkorɔfo edwuma.
Owura Asare Bediako kyerɛ n’adwen dɛ mbom obosusu dɛ wɔbɛyɛ nhyehyɛɛ a wɔdze bɛtsetse edwumayɛfo berano berano ama woeetum edzi hɔn dwuma dze apagya edwuma no akɔ sor.
